Мэйн-кун

Мэйн-кун або амерыканская янотавая котка — парода даўгапоўсных кошак, выведзеная ў XIX ст. у ЗША. Паводле легенды, першы мэйн-кун нарадзіўся ад міжвідавога скрыжавання ката і янота. Сапраўдныя продкі мэйн-кунаў дагэтуль не знойдзены. Стандарт пароды прыняты ў 1983 годзе.

 Вонкавы выгляд 
Мэйн-куны — найбуйнейшыя коткі. Самцы важаць, напрыклад, ад 7 да 15 кг. Поўсць у іх доўгая і мяккая. Калі надыходзіць лета, мэйн-куны скідваюць даволі вялікія шматы поўсці. Галава ў мэйн-кунаў выцягнутая, але даволі малая проці тулава, вакол галавы даўжэйшая за целавую поўсць утварае каўнер. Для мэйн-кунаў характэрная палідактылія.

 Колеры поўсці 
Мэйн-куны могуць мець любы колер, які ёсць у іншых катоў. Колеры, якія паказваюць на скрыжаванне, такія як шакаладны, лавандавы, сіямскі пойнтавы ўзор або «цікіраваны» ўзор, не прымаюцца некаторымі стандартамі пароды. Гэта не ўніверсальна; цікіраваны ўзор, напрыклад, прыняты TICA і CFA. Найбольш распаўсюджаны ўзор, які назіраецца ў пародзе, — карычневы табі. Усе колеры вачэй прымаюцца стандартамі пароды, за выключэннем блакітных або разнаколерных, г. зн. гетэрахроміі ірыдыю (два вока розных колераў) у катоў з колерам поўсці, адрозным ад белага.

 Здароўе 
Кошкі гэтай пароды вылучаюцца трывалым здароўем. Але, як і ў усіх пародзістых катоў, сярод кунаў могуць сустракацца некаторыя спадчынныя захворванні. Даныя страхавання дамашніх жывёл, атрыманыя даследчыкамі ў Швецыі ў 2003—2006 гадах, паказваюць, што сярэдняя працягласць жыцця мэйн-кунаў больш за 12,5 гадоў. 74 % дажылі да 10 гадоў і болей, а 54 % дажылі да 12,5 гадоў і болей. Даследаванне, праведзенае ў Вялікабрытаніі, паказала, што сярэдняя працягласць жыцця складае 9,71 года ў параўнанні з 11,74 гадамі для кошак агулам.

 Сэрца 
Гіпертрафічная кардыяміяпатыя (ГКМП) назіраецца ў папуляцыях мэйн-кунаў. Мутацыя ў гене MYBPC3, знойдзеная ў мэйн-кунаў, была звязана з ГКМП. З усіх мэйн-кунаў, пратэставаных на мутацыю MyBPC у ветэрынарнай кардыягенетычнай лабараторыі ў каледжы ветэрынарнай медыцыны ў Універсітэце штата Вашынгтон, прыкладна ў траціны вынікі аказаліся станоўчымі.

 Шкілет, суставы і мускулы 
Дысплазія тазасцегнавога сустава — гэта анамалія тазасцегнавога сустава, якая можа выклікаць кульгавасць і артрыт. Часцей за ўсё на дысплазію тазасцегнавога сустава цярпяць самцы буйных парод з вялікай косткай, такіх як персы і мэйн-куны. Адносна меншыя памеры і вага кошак часта прычыняюцца да меней выразных сімптомаў.

 Іншае 
Мэйн-куны таксама, відавочна, схільныя да развіцця энтрапіёну, галоўным чынам на бакавой паверхні павек, што можа прывесці да раздражнення рагавіцы і ўтварэння язваў, і можа патрабаваць хірургічнага ўмяшання.

 Нораў 
Мэйн-куны — паважлівыя і ціхія.

 Догляд 
Мэйн-куны патрабуюць няспыннага догляду іх поўсці.

 Крыніцы